﻿ ROMÂNIA CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL HOTĂRÂREA Nr 133 Din 18 Iunie 2015 Privind revocarea dreptului de administrare al Teatrului „Regina Maria” și al Teatrului „Szigligeti Szinhaz” asupra spațiului de la subsolul imobilului din Oradea, str Vasile Alecsandri nr 10, pentru amplasarea unui modul termic și constituirea dreptului de administrare în favoarea municipiului Oradea – Consiliul Local al municipiului Oradea prin Administrația Imobliliară Oradea Având în vedere Expunerea de motive nr 7288 din 08 06 2015 a Președintelui Consiliului Județean Bihor, prin care se propune adoptarea prezentei hotărâri, Raportul de specialitate nr 8755 din 17 06 2015 întocmit de Direcţia Generală Economică – Serviciul Administrarea Patrimoniului precum ;i Raportul de avizare al Comisiei de studii, prognoze economico-sociale, buget-finanțe și administrarea domeniului public și privat al județului nr 8853 din 18 06 2015, Raportul de avizare al Comisiei Juridică, dezvoltare regională și cooperare transfrontalieră nr 8865 din 18 06 2015 și Raportul de avizare al Comisiei pentru cultură, culte învățământ , tineret și sport nr 8873 din 18 06 2015 Urmare la adresa nr 132009 din 08 05 2015 transmisă de către Primăria Municipiului Oradea – Direcția Management Proiecte cu Finanțare Internațională, înregistrată la Consiliul Județean Bihor sub nr 7288/20 05 2015, În conformitate cu prevederile: - art 867-870 Noul Cod civil, - art 91, alin (1), lit c din Legea nr 215/2001, a administraţiei publice locale, republicată, cu modificările şi completările ulterioare, - art 98, coroborat cu art 45 alin 3 din Legea nr 215/2001, a administraţiei publice locale, republicată, cu modificările şi completările ulterioare, În temeiul art 115 alin 1 lit c din Legea nr 215/2001, a administraţiei publice locale, republicată, cu modificările şi completările ulterioare, CONSILIUL JUDEŢEAN BIHOR HOTĂRĂŞTE: ( unanimitate) Art 1 Se aprobă revocarea dreptului de administrare al Teatrului “Regina Maria” și al Teatrului “Szigligeti Szinhaz” asupra spațiului subsol tehnic folosit în comun, situat la subsolul imobilului din Oradea, str V Alecsandri nr 10, identificat în Anexa nr 1 care face parte integrantă din prezenta Art 2 Se aprobă constituirea dreptului de administrare în favoarea Municipiului Oradea - Consiliului Local al Municipiului Oradea – Administrația Imobiliară Oradea, asupra spațiului identificat la art 1, conform Anexei nr 2 care face parte integrantă din prezenta, în vederea amplasării unui modul termic care să deservească întreg imobilul situat în Oradea, str Vasile Alecsandri nr 10, pe durata existenței modulului termic, cu condiția respectării documentației de urbanism aprobată Art 3 Predarea - preluarea spațiului identificat la articolul 1 se va face prin proces – verbal încheiat între Județul Bihor - Consiliul Județean Bihor în calitate de predător și Consiliul Local al Municipiului Oradea – Administrația Imobiliară Oradea în calitate de primitor Art 4 Se aprobă cesionarea drepturilor pentru obținerea documentațiilor de urbanism și a autorizației de construire, în favoarea Consiliului Local al Municipiului Oradea – Administrația Imobiliară Oradea, care urmează să fie obținute pentru realizarea și amplasarea modulului termic în spațiul identificat la art 1 din prezenta Art 5 Cu ducerea la îndeplinire a prezentei hotărâri se încredinţează Direcţia Generală Economică – Serviciul Administrarea Patrimoniului și Direcția Tehnică Art 6 Prezenta hotărâre se comunică cu: - Instituţia Prefectului - Judeţul Bihor, - Cabinetul preşedintelui Consiliului Judeţean Bihor, - Direcţia Generală Economică - Serviciul Administrarea Patrimoniului, - Direcţia Tehnică, - Compartimentul Relaţii cu consilierii, - Teatrul “Regina Maria, - Teatrul “Szigligeti Szinhaz”, - Consiliul Local al Municipiului Oradea – Administrația Imobiliară Oradea PREȘEDINTE, CONTRASEMNEAZĂ: Cornel Popa SECRETAR AL JUDEȚULUI, Carmen Soltănel 8 ex Vizat: PREȘEDINTE SECRETAR AL JUDEȚULUI Cornel POPA Carmen SOLTĂNEL ANEXA Nr 2 La Hotărârea Consiliului Județean Bihor nr 133 din 18 06 2015 JUDEŢUL BIHOR CONSILIUL LOCAL AL MUNICIPIUL ORADEA CONSILIUL JUDEŢEAN BIHOR ADMINISTRAȚIA IMOBILIARĂ ORADEA Nr _______ din __________ Nr ________ din ___________ CONTRACT DE ADMINISTRARE I PĂRŢILE CONTRACTULUI Între: JUDEŢUL BIHOR - CONSILIUL JUDEŢEAN BIHOR, cu sediul în Oradea, str Parcul Traian nr 5, legal reprezentat prin reprezentantul său legal domnul Cornel Popa – în calitate de preşedinte al Consiliului Judeţean Bihor, în baza art 102 alin (1) din Legea administraţiei publice locale nr 215/2001, republicată, denumit în continuare proprietar, şi CONSILIUL LOCAL AL MUNICIPIULUI ORADEA – ADMINISTRAȚIA IMOBILIARĂ ORADEA, cu sediul în Oradea, Piața Unirii nr 1, județul Bihor, legal reprezentată prin domnul Ilie Gavril Bolojan – primar, denumit în continuare administrator, În temeiul art 867-870 din Cod civil, al art 123 alin (1) din Legea administraţiei publice locale nr 215/2001, republicată şi în conformitate cu Hotărârea Consiliului Judeţean Bihor nr _____ din _________, a intervenit prezentul contract II OBIECTUL CONTRACTULUI Art 1 Proprietarul transmite administratorului dreptul de administrare asupra bunului imobil, reprezentând spațiul situat la subsolul imobilului din Oradea, str V Alecsandri nr 10, identificat în Anexa nr 1 la Hotărârea Consiliului Județean Bihor nr _____ din _________, destinat pentru realizarea și amplasarea modulului termic M12, cu condiția respectării documentației de urbanism aprobată Art 2 Dreptul de administrare constă în posesia, folosinţa şi un drept de dispoziţie limitat asupra bunului imobil, identificat la art 1 din prezentul contract de administrare, prin exerciţiul acestora neputându-se aduce atingere regimului juridic al proprietăţii asupra bunurilor, constând în inalienabilitate, insesizabilitate şi imprescriptibilitate Art 3 Predarea-preluarea bunului imobil se va face pe bază de proces-verbal încheiat între părţile interesate şi constituie Anexa nr 2 la prezentul contract III DOCUMENTELE CONTRACTULUI Art 4 Constituie anexe şi fac parte integrantă din prezentul contract următoarele documente:  Anexa nr 1 – Hotărârea Consiliului Judeţean Bihor nr ___/__________;  Anexa nr 2 – Procesul Verbal de predare – primire a bunului imobil;  Anexa nr 3 – Lista de inventar 1 IV DURATA CONTRACTULUI Art 5 Prezentul contract de administrare se încheie pe durata existenței modulului termic M12, la subsolul imobilului situat în Oradea, str Vasile Alecsandri nr 10 Art 6 Predarea-preluarea bunului imobil are loc la data semnării contractului de administrare şi a procesului-verbal de predare-primire de către ambele părţi, dată la care începe executarea contractului V DREPTURILE ŞI OBLIGAŢIILE ADMINISTRATORULUI Art 7 Administratorul se obligă să posede, să folosească şi să dispună de bunul imobil pentru realizarea scopului activităţii sale, cu respectarea uzului şi interesului public; Art 8 Administratorul este un simplu detentor precar şi este obligat în situaţia în care se revocă dreptul de administrare la înapoierea bunului imobil în individualitatea lor, în starea în care i-au fost date în administrare, cu eventualele îmbunătăţiri efectuate pe durata desfăşurării prezentului contract; Art 9 Administratorul are un drept de dispoziţie materială limitat asupra bunului primit, condiţionat de respectarea destinaţiei acestuia La încetarea dreptului de administrare, administratorul este obligat să restituie bunul imobil în starea în care se găseşte la acel moment dar în nici un caz afectat de o uzură peste limitele normale în care un bun proprietar l-ar fi exploatat În cazul în care administratorul a adus îmbunătățiri imobilului administrat, la încetarea contractului de administrare , imobilul va fi predat proprietarului cu toate îmbunătățirile aduse, fără nici o pretenție din partea administratorului Dispoziţia juridică este exclusă, pe de o parte pentru că acest atribut revine doar proprietarului iar pe de altă parte, pentru că bunurile din domeniul public sunt inalienabile Art 10 Administratorul are obligaţia de a se îngriji de conservarea bunului imobil stipulat în prezentul contract, folosind şi administrând bunul imobil ca un bun proprietar; Art 11 Administratorul nu răspunde de deteriorarea bunului imobil, decurgând din întrebuinţarea lui normală şi fără culpă din partea sa; Art 12 Administratorul ia măsuri şi răspunde de paza şi integritatea bunului imobil încredinţat spre administrare; Art 13 Administratorul este obligat să apere bunul imobil de posibilele atingeri aduse dreptului de administrare În litigiile privitoare la dreptul de administrare, în instanţă titularul acestui drept va sta în nume propriu În litigiile referitoare la dreptul de proprietate asupra bunului imobil, titularul dreptului de administrare are obligaţia să arate instanţei cine este titularul dreptului de proprietate, potrivit prevederilor legale Titularul dreptului de administrare răspunde, în condiţiile legii, pentru prejudiciile cauzate ca urmare a neîndeplinirii acestei obligaţii Neîndeplinirea acestei obligaţii se sancţionează şi cu revocarea dreptului de administrare; Art 14 Administratorul nu poate supune bunul imobil executării silite şi nu poate constitui garanţii reale asupra lui; Art 15 Administratorul are obligaţia să comunice proprietarului eventualele intervenţii asupra bunului imobil în vederea reparării şi modernizării, care se vor efectua numai cu acordul prealabil în scris al acestuia, de asemenea administratorul are obligaţia să comunice şi să îndeplinească orice alte sarcini prevăzute de legislaţie pe toată durata prezentului contract de administrare; Art 16 Administratorul nu poate cesiona prezentul contract sau să subînchirieze respectiv să dea în folosinţă gratuită bunul imobil care face obiectul acestuia, numai cu acordul prealabil în scris al proprietarului Cota de 50% din contravaloarea chiriei încasate de către administrator, din închirierea bunului proprietate publică a judeţului Bihor, se va vira la Consiliul Judeţean Bihor în conformitate cu prevederile art 16 din Legea nr 213/1998 republicată Art 17 Administratorul are obligația să comunice chiriașilor valoarea de inventar pentru suprafața închriata în vederea îndeplinirii obligațiilor fiscale pentru plata impozitului suprafeței de teren închiriate Art 18 Administratorul are obligația să comunice proprietarului toate contractele încheiate Art 19 Administratorul are obligația să depuna la Primaria Oradea declarația de impunere pentru imobilul pe care îl administrează Art 20 Administratorul este obligat să suporte integral din bugetul propriu, toate cheltuielile rezultate din efectuarea lucrărilor destinate edificării pistei de biciclete din zona Campusului Școlar al Colegiului Economic “Partenie Cosma” către pârâul Peța 2 Art 21 Administratorul are dreptul de a denunţa unilateral contractul de administrare, în cel mult 15 zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public VI DREPTURILE ŞI OBLIGAŢIILE PROPRIETARULUI Art 22 Proprietarul se obligă să pună bunul imobil la dispoziţia administratorului; Art 23 Proprietarul se obligă să nu aducă atingere dreptului de administrare exercitat de către administrator; Art 24 Proprietarul se obligă să nu-l împiedice pe administrator să folosească bunul imobil Art 25 Proprietarul poate să ceară revocarea dreptului de administrare dacă administratorul nu-şi exercită drepturile şi nu-şi execută obligaţiile născute din actul de administrare sau dacă interesul public o impune; Art 26 Proprietarul are dreptul să inspecteze bunul imobil dat în administrare, să verifice stadiul de realizare a eventualelor investiţii, precum şi modul în care este satisfăcut interesul public prin realizarea activităţii sau serviciului public, verificând respectarea obligaţiilor asumate de administrator VII ÎNCETAREA CONTRACTULUI Art 27 Prezentul contract încetează de plin drept, fără a mai fi necesară intervenţia instanţei judecătoreşti, în cazul în care: -una din părţi nu îşi execută una dintre obligaţiile prevăzute în prezentul contract; -una dintre părţi încalcă vreuna dintre obligaţiile sale contractuale, după ce a fost avertizată, printr-o notificare scrisă, de către cealaltă parte, că nerespectarea acestora va duce la rezilierea/rezoluţiunea prezentului contract; -proprietarul emite actul de revocare a dreptului de administrare, în condiţiile legii, dacă interesul public o impune VIII CAZUL FORTUIT SAU DE FORŢĂ MAJORĂ Art 28 Nici una dintre părţile contractante nu răspunde de neexecutarea la termen sau de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege Art 29 Dacă în termen de 5 zile de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract, fără ca vreuna dintre ele să pretindă daune - interese Art 30 Cazul fortuit sau de forţă majoră exclude răspunderea administratorului dacă acesta nu a putut prevedea pericolul, dacă nu a folosit bunurile contrar destinaţiei şi dacă nu le-a restituit proprietarului la termenul prevăzut de prezentul contract IX NOTIFICĂRILE ÎNTRE PĂRŢI Art 31 În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa /sediul prevăzut în prezentul contract Art 32 În cazul în care notificarea se face pe cale poştală, ea va fi transmisă, prin scrisoare recomandată, cu confirmare de primire şi se consideră primită de destinatar la data menţionată de oficiul poştal primitor pe această confirmare Art 33 Dacă confirmarea se trimite prin telex sau telefax, ea se consideră primită în prima zi lucrătoare după ce a fost expediată Art 34 Notificările verbale nu se iau în considerare de nici una dintre părţi, dacă nu sunt confirmate, prin intermediul uneia dintre modalităţile prevăzute la alineatele precedente 3 X LITIGII Art 35 Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor Art 36 În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente XI CLAUZE FINALE Art 37 Modificarea prezentului contract se va face numai prin act adiţional încheiat între părţile contractante Art 38 Prezentul contract, împreună cu anexele care fac parte integrantă din cuprinsul său, reprezintă voinţa părţilor şi înlătură orice înţelegere verbală dintre acestea, anterioară sau ulterioară încheierii lui Art 39 Prezentul contract se completează corespunzător cu dispoziţiile Codului civil şi ale legislaţiei în vigoare la data executării lui Art 40 Prezentul contract s-a încheiat în două exemplare, ambele cu aceeaşi valoare juridică, câte unul pentru fiecare parte, ştampilate şi semnate PROPRIETAR ADMINISTRATOR JUDEŢUL BIHOR CONSILIUL LOCAL AL MUNICIPIULUI ORADEA CONSILIUL JUDEŢEAN BIHOR ADMINISTRAȚIA IMOBILIARĂ ORADEA PREŞEDINTE PRIMAR Popa Cornel Ilie Gavril Bolojan ____________ ______________ DIRECTOR GENERAL DIRECTOR GENERAL Ec Musca Dimitrie Marcel Cristian Beltechi ________________ __________________ DIRECTOR EXECUTIV DIRECTOR GENERAL ADJUNCT Ing Cheșeli Filip Popescu Cristian Norocel _______________ _________________ DIRECTOR GENERAL ADJUNCT Benyovszki Tunde Ilona VIZAT JURIDIC _________________ _________________ VIZAT CONTROL FINANCIAR PREVENTIV _________________ _________________ 4 